Δασική πυρκαγιά στην Ικαρία (1993)

Το μεσημέρι της 30ης Ιουλίου 1993 ξέσπασε μεγάλη δασική πυρκαγιά στην Ικαρία, στην ευρύτερη περιοχή του Αγίου Κηρύκου, που λόγω των ισχυρών ανέμων και των ανεπαρκών πυροσβεστικών μέσων πήρε γρήγορα διαστάσεις. Πολλοί άνθρωποι εγκατέλειψαν τα σπίτια τους στις γύρω περιοχές για να γλυτώσουν και κατέφυγαν στην πόλη αλλά αρκετοί παρέμειναν προκειμένου να προσπαθήσουν να τα σώσουν.

Από την πυρκαγιά έχασαν τη ζωή τους 13 άνθρωποι και κάηκαν περισσότερα από 20.000 στρέμματα.https://www.naftemporiki.gr/story/1376382/apo-tin-ikaria-to-1993-sto-mati-193-anthropoi-esbisan-stis-floges Από τη φωτιά έχασαν τη ζωή τους οι: Πούλος Ευστράτιος  80 χρονών, Πούλου Κούλα 73 χρονών, Πούλου Σταματούλα 67 χρονών,  Κήρυκος Γεώργιος – Ελευθέριος 39 χρονών, Φυσίδας Ηλίας 25 χρονών, Τσαγανός Δημήτριος 21 χρονών, Μπρατσής Κωνσταντίνος 68 χρονών, Πεσκέσης Γεώργιος 73 χρονών, Πεσκέση Αικατερίνη 64 χρονών, Λιάρης Σιδερής 69 χρονών, Λιάρη Καλλιόπη 70 χρονών, Ξυλά Γεωργία 18 χρονών και Ξυλά Δέσποινα 65 χρονών. Από αυτούς ο Γιώργος Κηρύκου (που συμμετείχε στην Εξέγερση του Πολυτεχνείου) https://www.ikariaki.gr/giorgos-kirikou-o-iroas-tou-politechniou-pou-kaike-to-1993-sti-fotia-tis-ikarias/, ο Ηλίας Φυσίδας και ο Δημήτρης Τσαγανός έχασαν τη ζωή τους ενώ προσπαθήσουν να σώσουν ηλικιωμένους που κινδύνευαν από τη φωτιά. Για το λόγο αυτό τιμήθηκαν από την Ακαδημία Αθηνών.

Κάθε χρόνο στις 30 Ιουλίου γίνονται επιμνημόσυνες συγκεντρώσεις στη θέση Πουλάτο, όπου το 2000 τοποθετήθηκε μνημείο.

Παραπομπές

Κατηγορία:Πυρκαγιές στην Ελλάδα